Document ID: 32003R0046

KOMMISSIONENS FORORDNING (EF) Nr. 46/2003
af 10. januar 2003
om ændring af handelsnormerne for friske frugter og grøntsager for så vidt angår blandinger af friske frugter og grøntsager af forskellige arter i samme salgspakning
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), senest ændret ved forordning (EF) nr. 545/2002 (2), særlig artikel 2, stk. 2, og
ud fra følgende betragtninger:
(1)
Efter artikel 3 i forordning (EF) nr. 2200/96 må friske frugter og grøntsager, for hvilke der er vedtaget handelsnormer i henhold til samme forordnings artikel 2, kun udbydes til salg, sælges, leveres eller i øvrigt bringes i handelen, hvis de er i overensstemmelse med disse handelsnormer. Efter disse normer skal produkter i samme emballage være af samme art.
(2)
Pakninger med forskellige arter af frugter og grøntsager finder stadig større udbredelse på markedet og imødekommer nogle forbrugeres ønsker. Det er derfor nødvendigt at ændre samtlige handelsnormer for friske frugter og grøntsager, så denne praksis kan tillades på betingelserne i Kommissionens forordning (EF) nr. 48/2002 af 10. januar 2003 om bestemmelser for blandinger af friske frugter og grøntsager af forskellige arter i samme salgspakning (3).
(3)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
I bilaget, afsnit V (Bestemmelser om præsentation), punkt A (Ensartethed), til de forordninger, der er nævnt i bilaget til nærværende forordning, indsættes:
»Uanset de foregående bestemmelser i dette punkt kan de af denne forordning omfattede produkter sælges sammen med friske frugter og grøntsager af forskellige arter i pakninger af en nettovægt på under 3 kg på betingelserne i forordning (EF) nr. 48/2003 (4).«
Artikel 2
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. januar 2003.

Labels: 3
17